αρχοντος μενεστρατου μηνος αμαλιου επι τοισδε απεδοτο πατρεας αν[δ]ρονεικου δελφος τωι απολλωνι τωι πυθιωι σωματα ανδρεια δυο οις ονοματα νεων χαριας τιμας αργυριου μναν εξ και ταν τιμαν εχει πασαν καθως επιστευσαν νεων και χαριας τωι θεωι ταν ωναν εφ ωιτε ελευθεροι ειμεν και ανεφαπτοι απο παντων τομ παντα χρονον ποιεο[ν]τες ο κα θελωντι κ[α]ι αποτρεχοντες οις κα θελωντι. βεβαιωτηρ κατα τον νομον τας πολιος ανδρονικος φρικιδα. ει δε τις κα εφαπτηται νεωνος η χαρια επι καταδουλισμωι βεβαιον παρεχοντων τωι θεωι [τ]αν ωναν ο τε αποδομενος πατρεας και ο βεβαιωτηρ ανδρονικος ει δε μη παρεχοιεν βεβαιαν ταν ωναν τωι θεωι ο τε αποδ[ο]μενος πατρεας και ο βεβαιωτηρ ανδρονικος πρακτιμοι εοντων κατα τον νομον τας πολιος ομοιως δε και οι παρατυγχανοντες κυριοι εοντων συλεοντες ως ελευθερου[ς] εοντας αζαμιοι εοντες και ανυποδικοι πασας δικας και ζαμιας. παραμινατω δε νεων παρα αριστιον ταν καλλια θυγατερα ετη ε[ξ] ποιεων το επιτασσομενον το δυνατον ει δε κα μη ποιη η μη παραμενοι καθως γεγραπται [κυρ]ια εστω αριστιον και αλλος υπερ αριστιον ογ κα αριστιον κελευση κολαζοντες τροπωι ωι κα αυτοι θελωντι αζαμιοι εοντες και ανυποδικοι πασας δικας και ζαμιας. μαρτυροι ο ιερευς του απολλωνος αμυντας και οι αρχοντες θευξενος μνασιθεος αγιων και ιδιωται εμμενιδας καλλια αθαμβος αβρομαχου αριστοδημος αγωνος δαμοτιμος ανδρονικου ζωιλος αστοξενος μενης νικομαχος τιμοκριτος σωδαμιδας.
Phokis — Delphi — 170-157/156 BC
 170-157/156 BC